CELEX: C2005/082/57
Language: sl
Date: 2005-04-02 00:00:00
Title: Zadeva T-491/04: Tožba Merant GmbH proti Uradu za usklajevanje na notranjem trgu (znamke in modeli), vložena dne 21. decembra 2004

2.4.2005   
            
            
               SL
            
            
               Uradni list Evropske unije
            
            
               C 82/29
            
         Tožba Merant GmbH proti Uradu za usklajevanje na notranjem trgu (znamke in modeli), vložena dne 21. decembra 2004
   (Zadeva T-491/04)
   (2005/C 82/57)
   Jezik, v katerem je bila vložena tožba: nemščina
   Merant GmbH, s sedežem v Ismaningu (Nemčija), ki jo zastopa A. Schulz, Rechtsanwalt, je dne 21. decembra 2004 na Sodišče prve stopnje Evropskih skupnosti vložila tožbo proti Uradu za usklajevanje na notranjem trgu (znamke in modeli).
   Focus Magazin Verlag GmbH, s sedežem v Münchnu (Nemčija), je bila druga stranka v postopku pred Odborom za pritožbe.
   Tožeča stranka Sodišču prve stopnje predlaga, naj:
   
               —
            
            
               razveljavi odločbo drugega Odbora za pritožbe Urada za usklajevanje na notranjem trgu (znamke in modeli) z dne 18. oktobra 2004, številka spisa R-542/2002-2;
            
         
               —
            
            
               potrdi odločbo Oddelka za ugovore z dne 29. aprila 2002 (odločba št. 1198/2002), to pomeni, zavrne prijavo znamke Skupnosti št. 453 720 za naslednje blago in storitve:
               
                           —
                        
                        
                           „nosilci podatkov vseh vrst, ki vsebujejo informacije in ki jih je mogoče strojno brati, in software, posebno digitalni in analogni nosilci zapisov z na primer kulturnimi in znanstvenimi ter industrijskimi oziroma tehničnimi informacijami; programirane računalniške diskete, RCM video kasete, kompaktne plošče in čip plošče; magnetni nosilci zapisov v razred 9;
                        
                     
                           —
                        
                        
                           tiskane publikacije, časopisi in revije, knjige, plakati, nalepke, koledarji, fotografije; strojepisni in pisarniški material, namreč neelektrične pisarniške naprave, pisalni pribor, kemični svinčniki, nalivna peresa, učni material in material za pouk, tudi v obliki modelov in panojev, v razred 16;
                        
                     
                           —
                        
                        
                           izdajanje digitalnih in analognih nosilcev zapisov z na primer kulturnimi, znanstvenimi, športnimi in industrijskimi oziroma tehničnimi informacijami; v razred 41 in storitve posodabljanja, tudi za CD-ROM; uredniške storitve v razred 42.“;
                        
                     
         
               —
            
            
               toženi stranki naloži plačilo stroškov.
            
         Tožbeni razlogi in bistvene trditve
   
               Prijavitelj znamke Skupnosti:
            
            
               Focus Magazin Verlag GmbH
            
         
               Znamka Skupnosti, ki je predmet prijave:
            
            
               Besedna znamka „FOCUS“ za blago in storitve iz razredov 3, 6, 7, 8, 9, 14, 15, 16, 20, 21, 24, 25, 26, 28, 29, 32, 33, 35, 36, 38, 39, 41, 42 – prijava št. 453 720.
            
         
               Imetnik znamke ali znaka, navajanega v postopku z ugovorom:
            
            
               Tožeča stranka.
            
         
               Znamka ali znak, navajan v postopku z ugovorom:
            
            
               Mednarodna figurativna znamka „MICRO FOCUS“ za blago in storitve iz razredov 9, 16, 41 in 42.
            
         
               Odločba Oddelka za ugovore:
            
            
               Delna ugoditev ugovoru.
            
         
               Odločba Odbora za pritožbe:
            
            
               Ugoditev pritožbi Focus Magazin Verlag GmbH in zavrnitev ugovora tožeče stranke.
            
         
               Tožbeni razlogi:
            
            
               Člen 8(1)(b) Uredbe Sveta (ES) št. 40/94 naj bi bil nepravilno uporabljen. Obstajala naj bi verjetnost zmede med nasprotujočima si znamkama. Prijavljena poznejša znamka naj bi prevzela enak element prejšnje znamke ter blago in storitve, ki jih označujejo znamke, naj bi bile delno enake in delno zelo podobne.